તા. 3 અને 4 દરમિયાન આપના સકારાત્મક વિચારો રહેશે. આપનો પરિશ્રમ સફળ થશે. આપ આપના સંબંધોમાં મજબૂતી લાવશો. આ સમયમાં અન્ય લોકોને મળવાનું થાય તેમજ તમારા પરિચિતોની સંખ્યામાં દેખીતો વધારો થાય તેવી શક્યતા છે. યાત્રા-પ્રવાસ કરશો. સામાજિક પ્રસંગોમાં આનંદ, મનોરંજન મેળવશો. ધાર્મિક કાર્યમાં સમય વ્યતીત કરશો. તમે દાનપુણ્ય કરો તેવી સંભાવના પણ છે. પારિવારિક દૃષ્ટિએ સારો સમય રહે. આર્થિક સ્થિતિમાં સુધારો થાય તા. 5,6 અને તા. 7 દરમિયાન સમય મિશ્ર ફળદાયી રહેશે. માનસિક તણાવ ચિંતા ઓછી થશે. જે પણ કાર્ય હાથમાં લેશો તેને પૂર્ણ કરીને જ જંપશો. રોજની સમસ્યાનું સમાધાન મેળવશો. આપની વ્યસ્તતામાં ઘટાડો થશે જેથી આપ પાડોશી,સગા-સંબંધી તથા પરિવાર સાથે સમય પસાર કરી શકશો. તા. 7 સાંજ પછી તથા તા. 8 અને 9 મકાન-વાહન પ્રાપ્તિ માટેના સારા યોગો છે. વિદ્યાર્થીને ભણવામાં સફળતા મળે. તમારી સમજશક્તિ અને યાદશક્તિમાં સુધારો આવશે. માતા સાથેના સંબંધો સારા રહે.